ORI ขาลงยาว! ร่วงต่อ2% นิวโลว์ในรอบ 14 เดือน ฟากโบรกแนะซื้อเป้า 13บ. อัพไซด์สูง 44%
ORI ขาลงยาว! ร่วงต่อ2% นิวโลว์ในรอบ 14 เดือน ฟากโบรกแนะซื้อเป้า 13บ. อัพไซด์สูง 44% โดย ณ เวลา 11.31 น. อยู่ที่ระดับ 8.70 บาท ลบ 0.15 บาท หรือ 1.69% ด้วยมูลค่าซื้อขาย 152.05 ล้านบาท 
7 พ.ย. 2561

ผู้สื่อข่าวรายงานว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 11.31 น. อยู่ที่ระดับ 8.70 บาท ลบ 0.15 บาท หรือ 1.69% ราคาต่ำสุดที่ระดับ 8.40 บาท สูงสุด 9.05 บาท ด้วยมูลค่าซื้อขาย 152.05 ล้านบาท ราคาหุ้นต่ำสุดในรอบ 14 เดือน โดยนับตั้งแต่หุ้นลงไปทดสอบระดับ 8.67 บาท เมื่อวันที่ 11 ส.ค. 60

บล.ฟินันเซีย ไซรัส ระบุในบทวิเคราะห์ว่า ORI คาดกำไรสุทธิไตรมาส 3/61 เป็น 825 ล้านบาท (-19% Q-Q, +48% เทียบช่วงเดียวกันของปีก่อน) หากตัดกำไรจากการขายที่ดินราว 260 ล้านบาท กำไรปกติ ไตรมาส3/61 คาดอยู่ที่ 565 ล้านบาท โต 65% เทียบช่วงเดียวกันของปีก่อนแต่หดตัว 26.5% เทียบไตรมาสก่อนหน้าจากยอดโอนที่คาดลดลง 12% เทียบไตรมาสก่อนหน้าเป็น 3.2 พันล้านบาท เนื่องจากไม่มีการเริ่มโอนคอนโดใหม่
ขณะที่กำไรไตรมาส 4/61 คาดเร่งขึ้น และเป็นไตรมาสที่ดีที่สุดของปี จากการเร่งโอนโครงการเต็มที่ คงคาดกำไรปกติปี 2018 ที่ 2.8 พันล้านบาท (+90% เทียบช่วงเดียวกันของปีก่อน) และโตต่อ 31% เทียบช่วงเดียวกันของปีก่อนในปีหน้า ปรับไปใช้ราคาเหมาะสมปี 2019 ที่ 13 บาท อิง PER 10.7x เท่ากับค่าเฉลี่ยในอดีต ราคาหุ้นปัจจุบันมี Upside ถึง 44% จึงคงคำแนะนำซื้อ แต่ด้วยประเด็นความกังวลกับผลกระทบจากมาตรการธปท.ที่กดดัน นักลงทุนอาจรอจังหวะเข้าลงทุนภายหลังได้รับความชัดเจนภายในเดือนพ.ย.